google/wiki40b huggingface dataset:
सरवनखेडा

व्यवसाय

यहाँ पर अधिकतर परिवार का प्रमुख व्यवसाय खेती करना है| लगभग पूरी आबादी खेती पर निर्भर है| कुछ लोग मजदूरी करके भी अपना जीवन यापन करते है| पशुपालन भी यहाँ का एक व्यावसाय है, मगर कुल आबादी का २० से ३० प्रतिशत ही है|

मूल शिक्षा

निजी विद्यालयों के अध्ययन के लिए महिदपुर रोड में कई प्राथमिक विद्यालय हैं और साथ ही साथ मिडिल स्कूल भी हैं। सरस्वती विद्या मंदिर और नेहरू स्कूल 10 वीं तक की अच्छी शिक्षा प्रदान करते हैं। पीसीएम, पीसीबी, वाणिज्य और कला विषयो में 11 वीं और 12 वीं के लिए एक सरकारी  विद्यालय भी है|

उच्च शिक्षा

कॉलेज अध्ययन के लिए विद्यार्थी नागदा और महिदपुर शहर के सरकारी और निजी कॉलेज में भी जाते हैं, यहाँ पर   आईटीआई कॉलेज भी है|
तकनीकी और चिकित्सा शिक्षा के लिए या अन्य विभिन्न प्रकार के पाठ्यक्रम और डिग्री के लिए उज्जैन जिले में सभी सुविधाएं उपलब्ध हैं।

रेलवे

ट्रेन से यात्रा करने के लिए सबसे निकटतम रेलवे स्टेशन महिंदपुर रोड है, जहां कुछ रेलगाड़ियां रुकती हैं और वहां आरक्षण खिड़की भी मौजूद है। और अधिक दुरी की यात्रा करने के लिए २० कीमी की दुरी पर नागदा जंक्शन है जहाँ लगभग सभी प्रमुख शहरो के लिए समय-समय पर ट्रेन मिलती है| रतलाम डिवीज़न और उज्जैन स्टेशन भी लगभग ६० से ७० कीमी तक है|

बस

महिंदपुर रोड, नागदा और महिदपुर शहर मुख्य बस टर्मिनल है, जो सभी प्रमुख शहरों को जोड़ता हैं|

स्थानीय

स्थानीय परिवहन के लिए अधिकांश लोग अपने वाहन से आना जाना पसंद करते हैं| समय समय पर टाटा मैजिक सुबह से शाम तक महिंदपुर रोड से गाँव तक आने जाने हेतु उचित शुल्क पर मिलती हैं।

कृषि

यहाँ के परिवार मुख्य रूप से कृषि क्षेत्र पर निर्भर है| किसानों के खेतों में मुख्यतः सोयाबीन और गेहूं दो प्रमुख फसलों को देखा जा सकता है| गांव में कुछ प्रतिशत फसल चना, लहसुन, मक्का, तुअर दाल, मूंग दाल, आलू, प्याज, मूंगफली, मैथी, मटर आदि की फसल भी लेते है।
किसान फसल के साथ साथ पशुपालन भी करते है, इस हेतु अपने खेतों में पशुओ के खाने के लिए बरसिंग, मक्का और अन्य की बुआई भी करते है| 
गांव के पास सिंचाई के लिए एक बांध है, गांव में एक छोटी झील भी है| ज्यादातर किसानों के पास सिंचाई हेतु स्वयं के कुएं, बावडिया और टियूबवेल भी है।

जलवायु

जलवायु के हिसाब से गाँव मध्य भारत के समान ही है यहं औसत वर्षा और 5 से 45 डिग्री सेल्सियस तापमान दर्ज किया गया है|

बैंक

गाँव में किसी बैंक की कोई शाखा तो नहीं है मगर पास ही महिंदपुर रोड में एक राष्ट्रीयकृत बैंक,  बैंक ऑफ इंडिया  की शाखा उपलब्ध है जहाँ पर अधिकतर सभी नजदीकी गाँव के किसान और व्यापारियों के खाते है| एक अन्य सहकारी बैंक नर्मदा मालवा ग्रामीण बैंक भी है|

नजदीकी गाँव

सरवनखेड़ा, महिदपुर शहर के राजमार्ग से कुछ दूरी पर स्थित है। जिसके पश्चिम में गोगापुर, दक्षिण में बरुखेडी, पूर्व में तरनोद और उत्तर दिशा में कानखेड़ी ग्राम है, इन सभी गाँवो तक पहुँचने के लिए गाँव से पक्की सड़क का निर्माण किया गया है।
नैनपुर

नैनपुर एक तेजी से उभरता एक औसत शहर है, यह 22.26 अंश अक्षांश एवं 80. 10 देशांश पर, मंडला जिले मैं स्थित है, स्वतंत्रता पूर्व से इस शहर में जबकी रेलगाड़ियाँ अपने नेरोगेज रूप से पूरे भारत में दौड़ा करती थीं तब नैनपुर तीन भिन्न दिशाओं एवं जिलों से आने-जाने वाली गाड़ियों का जंक्शन था, हैं तो आज भी लेकिन अब इस जंक्शन में वो बात नहीं है जो ब्रिटिश काल में थी।
१७४१ ईसा पूर्व

१७४१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७४१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
आनंद जैन

शिक्षा

आनंद जैन मुंबई में हिल ग्रैन्ज हाई स्कूल के छात्र थे जहां मुकेश अंबानी उनके सहपाठी थे। उन्होंने मुंबई में एच.आर.कॉलेज से वाणिज्य में स्नातक की डिग्री के साथ स्नातक किया। उन्होंने लंदन बिज़नेस स्कूल से प्रबंधन में भी एक कोर्स किया है।

व्यक्तिगत जीवन

आनंद जैन मुंबई में रहते हैं और उनका विवाह श्रीमती सुषमा जैन से हुआ है जो एक गृहिणी हैं। उनकी दो संतानें हैं नेहा और हर्ष और दोनों ने पेन्सिलवेनिया विश्वविद्यालय (व्हार्टन स्कूल ऑफ़ बिजनेस) से शिक्षा प्राप्त की है। नेहा का विवाह अनुराग बगारिया से हुआ है और वे वर्तमान में बंगलौर में रहती हैं। हर्ष की सगाई मुंबई की किसी रचना से हुई है।
ट्रेस सुराग

अपराधी स्थल पर कई बार ऐसे छोटे छोटे टुकड़े मिलते है भौतिक सुराग के जैसे की- बाल, कपड़ो के रेशे, पेंट, कांच आदि जो की वह हुई घटना की खानी बताने में सहायता करते है| यह सुराग ही ट्रेस सुराग कहलाते है क्यूंकि यह दिखने में भुत ही छोटे होते है|यह सुराग किसी भी २ चीजो के आपस में स्थानांतरित होने से या फिर संवितरित होने से उत्पन्न होते है|यह सुराग किसी भी घटना को फिर से बनाने में मदद करते है या फिर किसी भी इंसान के होने या न होने का संकेत भी देते है|ट्रेस सुराग दुर्घटना की जांच पड़ताल में सहायक होते है क्यूंकि इन अपराधों में एक गति से दुसरे गति तक बहुत से सुरागों की अदला-बदली होती है|सावधानी से इन सुरागों का संग्रह करने से किसी भी घटना स्थल से बहुत सी जानकारी प्राप्त हो सकती है जो की किसी भी अपराध की स्थिति ब्यान करने में सहयोगी होती है|ट्रेस सुराग में बहुत से पदार्थो का परिक्षण किया जाता है जैसे की: बालो का,कांच का,पेंट का,रेशो आदि का| कभी-कभी मिट्टी,प्रसाधन सामग्री और रेशो के अवशेष का परीक्षण भी किया जाता है और यह सभी भी ट्रेस सुराग कहलाते है|
१८७५ ईसा पूर्व

१८७५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८७५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नत्त

नत्त एक जाट गोत्र है।
जो बीवी से करे प्यार

कहानी

यह कहानी आदित्य और सुहाना खन्ना की है, जो अच्छा खाना बना लेते हैं। पर कहानी के अनुसार इन पर सदैव परेशानी आ जाती है जिससे निकलने के लिया वे हमेशा खाना बनाते है।
हिसाब खून का

संक्षेप

सूरज (मिथुन चक्रवर्ती) एक राजसी परिवार से संबंधित है और अपनी दादी, राजमाता के साथ एक महल में रहता है। वह चाहती हैं कि वह प्रीत कौशल (मंदाकिनी) से शादी करे। लेकिन सूरज प्रीत को पसंद नहीं करता है। वह घर से दूर भागता है, एक नृत्य प्रतियोगिता में भाग लेता है, उसे जीतता है और साथ ही अनुप्रिया (पूनम ढिल्लों) के दिल को भी जीतता है। वह उससे शादी करना चाहता है। उसने राजमाता को अपना मन बदलने के लिए आश्वस्त किया, और अंत में वह शादी के लिये तैयार होती हैं। विवाह होने से पहले, अनुप्रिया के भाई जीतू का अपहरण कर लिया गया जाता है और 50 लाख रुपये की फिरौती की माँग की जाती है। क्योंकि अनुप्रिया के पास पैसे नहीं हैं वह सूरज से मदद लेती है। इसके बाद, रुपये लापता हो जाते हैं और अनुप्रिया के निर्जीव शरीर मिलता है। सूरज को अब पता लगाना होना कि किसने उसकी प्रेमिका को मार डाला। उसे मार्गदर्शन करने वाली एकमात्र व्यक्ति एक भूत-जैसी और अनुप्रिया जैसी दिखती है।
कार्बोनेट

कार्बोनेट (carbonate) कार्बन और ऑक्सीजन तत्वों का बना एक ऋणायन (निगेटिव आवेश वाला आयन) होता है। इसका रासायनिक सूत्र CO₃²⁻ है। यह कैल्सियम कार्बोनेट जैसे कई रासायनिक यौगिकों (कम्पाउंड) का अंश है।
बैरन द्वीप

स्थिति

यह अंडमान निकोबार द्वीप समूह की राजधानी पोर्ट ब्लेयर से लगभग १३८ किलोमीटर उत्तर पूर्व में बंगाल की खाडी में स्थित है|
बैरन द्वीप अंडमान द्वीपों में सबसे पूर्वी द्वीप है। यह भारत ही नहीं अपितु दक्षिण एशिया का एक मात्र सक्रिय ज्वालामुखी है। ज्वालामुखी हर किसी पहाड़ से नहीं निकलते हैं; यह ज्यादातर वहां पाये जाते है जहाँ टेकटोनिक प्लाटों में तनाव हो या फिर पृथ्वी का भीतरी भाग बहुत गर्म हो। यह द्वीप भारतीय व बर्मी टेकटोनिक प्लाटों के किनारे एक ज्वालामुखी श्रृंखला के मध्य स्तिथ है। 
तीन किलोमीटर में फैले इस द्वीप का ज्वालामुखी का पहला रिकॉर्ड सन 1787 का है। तब से अब तक यहाँ दस बार ज्वालामुखी फ़ट चुके है। आज भी यहाँ धूवाँ निकलता देख जा सकता है। 'बैरन' शब्द का मतलब होता है - बंजर, जहाँ कोई रहता नहीं हो। यह द्वीप अपने नाम पर गया है, यहाँ कोई मनुष्य नहीं रहता। कुछ बकरियां, चूहे और पक्षी ही यहाँ दिखेंगे। 
बैरन द्वीप आसपास का पानी दुनिया के शीर्ष स्कूबा डाइविंग स्थलों में प्रतिष्ठित है। स्कूबा डाइविंग से यहां के स्पष्ट पानी में मानता रे मछली, कोरल, और लावा से बनी चट्टानें देखी जा सकती हैं।
हंसावतार

हंसावतार, भगवान विष्णु का अवतार है। इसका उल्लेख प्रमुख अवतार के रूप में सर्वप्रथम महाभारत में हुआ है।
श्रीविष्णुसहस्रनाम में भी भगवान् के एक नाम के रूप में 'हंस' का भी प्रयोग हुआ है जिसकी व्याख्या आदि शंकराचार्य ने इस तरह की है -  'अहं सः' (वह मैं हूँ) इस प्रकार तादात्म्यभाव से भावना करने वाले का संसारभय नष्ट कर देते हैं, इसलिए भगवान् हंस हैं। [पृषोदरादिगण में होने के कारण (अहंसः के स्थान पर) हंसः प्रयोग सिद्ध होता है]।  इस अवतार से सम्बद्ध सबसे मुख्य बात उपदेश देने की है। महाभारत के शान्तिपर्व में प्रजापति के द्वारा सुवर्णमय हंस का रूप धारण कर साध्यगणों को उपदेश देने की कथा वर्णित है। यद्यपि 'प्रजापति' का अर्थ प्रायः ब्रह्मा मान लिया जाता है परन्तु वस्तुतः यह शब्द अनेक व्यक्तियों के लिए प्रयुक्त हुआ है। इसलिए इस शब्द के साथ जुड़े अन्य सन्दर्भों के अनुसार इसका अर्थ निर्धारित होता है। महाभारत में अनेक जगह 'विष्णु' तथा 'कृष्ण' के लिए इसका प्रयोग हुआ है। उक्त कथा में भी 'प्रजापति' को 'अज' और 'नित्य' कहा गया है। अतः यह ब्रह्मा से कहीं अधिक ब्रह्म का वाचक है। इस हंस रूप में साध्यगणों को जो उपदेश दिया गया वही 'हंसगीता' के नाम से भी जाना जाता है। कुल 45 श्लोकों के इस अध्याय में कुल 35 श्लोकों का यह उपदेश अत्यन्त महत्त्वपूर्ण है। सरल शब्दों में आध्यात्मिकता के साथ व्यावहारिकता का मणिकांचन योग इसकी अतिरिक्त विशेषता है।
बाद में हंस अवतार को गौण माना गया और इसका विस्तृत विवरण पुराणों में उपलब्ध नहीं है। श्रीमद्भागवत महापुराण में इस अवतार को नारद को उपदेश देनेवाला कहा गया है। अन्यत्र इस अवतार के बारे में यह भी माना गया है कि सनकादि ऋषि को इसी रूप में भगवान् ने ज्ञान दिया था और बतलाया था कि विषय और उनका चिन्तन दोनों ही माया है। दोनों में कुछ भेद नहीं है।
पोटासियम आयोडाइड

पोटासियम आयोडाइड एक अकार्बनिक यौगिक है।
लारा दत्ता

व्यक्तिगत जीवन

लारा का जन्म 16 अप्रैल 1978 को उत्तर प्रदेश के गाज़ियाबाद जिले में हुआ था। लारा के पिता पंजाबी और माँ ऐंग्लो इंडियन है। 2011 में लारा ने टेनिस खिलाड़ी महेश भूपति से शादी कर ली थी।
गैलाटिआ (उपग्रह)

गैलाटिआ सौर मण्डल के आठवे ग्रह वरुण का एक उपग्रह है। यह वरुण के सारे उपग्रहों में से उस से चौथा सबसे समीप परिक्रमा करने वाला उपग्रह है। लरिसा का औसत व्यास १७६ किमी है और इसका अकार बेढंगा है (यानि गोल नहीं है)। इस उपग्रह का रंग गाढ़ा प्रतीत होता है। वैज्ञानिकों का अनुमान है के वरुण का यह चन्द्रमा वरुण के साथ-साथ निर्मित नहीं हुआ था, बल्कि उस मलबे के कुछ जमावड़े से बन गया है जब वरुण नें अपने से पास गुज़रते हुए ट्राइटन को अपने शक्तिशाली गुरुत्वाकर्षण के क़ब्ज़े में लेकर उसे अपना उपग्रह बना लिया। उस दौरान वरुण के इर्द-गिर्द घूम रहे पुराने उपग्रहों में गुरुत्वकर्षण के बदलते प्रभाव से काफ़ी टकराव हुए थे जिनसे वे उपग्रह ध्वस्त हो गए और अपना मलबा छोड़ गए और गैलाटिआ उसी का नतीजा है। ट्राइटन को छोड़कर, वरुण के अन्य उपग्रहों का निर्माण कुछ ऐसे ही हुआ था।
वरुण के कुछ अन्य अंदरूनी चंद्रमाओं की तरह, गैलाटिआ भी धीरे-धीरे वरुण के समीप आता जा रहा है और वैज्ञानिकों का विचार है के कुछ समय बात यह या तो वरुण के वायुमंडल में गिरकर ध्वस्त हो जाएगा या वरुण की रोश सीमा के अन्दर आने से उसके गुरुत्वाकर्षण द्वारा तोड़कर एक उपग्रही छल्ले के लिए मलबा बन जाएगा।

अन्य भाषाओँ में

गैलाटिआ को अंग्रेज़ी में "Galatea" कहते हैं।
साहिब बीवी और बॉस

सारांश

यह कहानी एक पति सन्नी (विपुल रॉय) की है, जिसकी पत्नी अनिशा (मुग्धा चापेकर) अपने मालिक के सामने अपने आप को कुंवारी बताती है। इसकी मालिक मंदोदरी (रेशम टिपनिस) इसकी शादी अपने भतीजे से करना चाहती है। इसमें सन्नी अपना रूप बदलकर मंदोदरी के भतीजे से अनिशा को बचाता रहता है।
सन्नी एक अभिनेता बनना चाहता है, लेकिन वह बेरोजकर रहता है। इस कारण घर का खर्चा चलाने के लिए उसकी पत्नी नौकरी खोजती है। वह एक ऐसे कंपनी में कार्य करती है, जहाँ केवल कुंवारों को ही नौकरी मिलती है। इस कारण वह झूठ बोल देती है की उसकी शादी नहीं हुई है। मंदोदरी का भतीजा विनोद (ध्रुव सिंह) उसके पीछे पड़ा रहता है।
एक दिन अनिशा और सन्नी को एक साथ देखने के बाद वह एक और झूठ बल देती है कि उसकी एक जुड़वा बहन मनीषा है, जो उसी की तरह दिखती है और सन्नी की उससे शादी हुई है। इसके बाद सन्नी, अनिशा को बचाने के लिए बलमा पांडे बन जाता है। लेकिन उसे देख कर मन्दोदरी उससे प्यार करने लगती है और उसे भी अपने कार्यालय में नौकरी दे देती है।

निर्माण

इसका निर्माण एफ़आईआर के ही निर्माण दल ने किया है। यह हम आपके घर में रहते हैं के स्थान पर प्रसारित होगा।
संयोजन (खगोलशास्त्र)

संयोजन (Conjuction), तब होता है जब कोई ग्रह पृथ्वी और सूर्य के बीच की सीधी रेखा पर स्थित होता है।
संयोजन का खगोलीय प्रतीक ơ है। इसे हस्तलिपी में  और यूनिकोड में U+260C लिखते हैं। हालांकि, इस प्रतीक को आधुनिक खगोल विज्ञान में कभी इस्तेमाल नहीं किया गया है, मात्र ऐतिहासिक रुचि भर का है।
ग्रहों के औसत कक्षीय वेग, सूर्य से बढ़ती दूरी के साथ घटते जाते है, जो ग्रहों की परस्पर बदलती स्थिति का कारण बनता है। उदाहरण के लिए, पृथ्वी अपनी कक्षा पर मंगल से ज्यादा तेज चलती है, इसलिए नियमित रूप से मंगल के पास से होकर गुजरती है। इसी तरह से, शुक्र पृथ्वी को पकड़ लेता है और नियमित रूप से उसे पार करता है क्योंकि शुक्र का कक्षीय वेग पृथ्वी की तुलना में ज्यादा है। ग्रहों की पृथ्वी और सूर्य के सापेक्ष स्थिति का परिणाम संयोजन और विमुखता के रूप में होता है।
यदि कोई अवर ग्रह (बुध व शुक्र) सूर्य और पृथ्वी के ठीक बीच आ जाये तो स्थिति अवर संयोजन कहलाती है। इन्ही में से कोई एक ग्रह यदि सूर्य के पीछे की तरफ चला जाये तो स्थिति वरिष्ठ संयोजन कहलाती है।
वरिष्ठ ग्रहों (मंगल, बृहस्पति, शनि, यूरेनस और नेप्च्यून) के संयोजन तब होते है जब इनमें से कोई ग्रह पृथ्वी के सापेक्ष सूर्य के पीछे की तरफ होता है। इसके विपरित, जब वरिष्ठ ग्रह पृथ्वी की तरफ होते है तब संयोजन को विमुखता के रूप में निर्दिष्ट किया जाता है। वरिष्ठ ग्रहों को संयोजन में नहीं देख सकते क्योंकि तब वें सूर्य के पीछे मौजुद होते हैं। हालांकि, जब वें विमुखता पर होते है उनकी स्पष्टता सर्वोत्तम होती है।
ध्यान रहें केवल अवर ग्रहों में ही अवर और वरिष्ठ संयोजन होते हैं। वरिष्ठ ग्रहों में या तो संयोजन होता है या विमुखता होती है और यह इस बात पर निर्भर करता है कि वें कहां पर स्थित है, पृथ्वी से देखने पर सूर्य के पीछे की तरफ या सूर्य के इस तरफ जहां पृथ्वी है।
जब बुध या शुक्र ग्रह, पृथ्वी और सूर्य के बीच से गुजरते है, पृथ्वी से देखने पर हो सकता है उनकी छवि काली चकती जैसी नजर आये और सूर्य की मुखाकृति के आरपार खिसकती हुई दिखाई दे, इस तरह की स्थिति पारगमन कहलाती है। पारगमन सभी परिस्थिति में पृथ्वी से नहीं नजर आते, कारण, उनकी कक्षाओं का क्रांतिवृत्त से झुकाव।
अज़रबैजान की संस्कृति

अज़रबैजान की संस्कृति सोवियत गणराज्य के रूप में अपनी पूर्व स्थिति के कारण ईरानी, तुर्किक और कोकेशियान विरासत के साथ-साथ रूसी प्रभावों के प्रभाव में विकसित हुई। आज, वैश्वीकृत उपभोक्ता संस्कृति समेत पश्चिमी प्रभाव प्रचलित हैं।

इतिहास

अज़रबैजान पूर्वी यूरोप और पश्चिमी एशिया की सीमा पर ऐतिहासिक और भौगोलिक क्षेत्र का आधुनिक नाम है, और पूर्व में विभिन्न फारसी साम्राज्यों द्वारा अरान या अर्दन के रूप में जाना जाता है, या अल्बानिया द्वारा यूनानी द्वारा। यह पूर्व में कैस्पियन सागर, उत्तर में रूस के दगस्थान क्षेत्र, उत्तर-पश्चिम में जॉर्जिया, आर्मेनिया और तुर्की दक्षिणपश्चिम तक और दक्षिण में ईरान से घिरा हुआ है। अज़रबैजान विविध जातियों का घर है, जिनमें से अधिकांश एजेरिस हैं, एक जातीय समूह जो अज़रबैजान के स्वतंत्र गणराज्य में 10 मिलियन के करीब है।इस क्षेत्र की विरासत, संस्कृति और सभ्यता आज अजरबेजान देश के रूप में जाना जाता है, दोनों प्राचीन और आधुनिक जड़ें हैं।

इस्लामी अवधि

इस्लाम इस क्षेत्र में आने से ठीक पहले, अरास नदी के ऊपर वाला क्षेत्र आज अज़रबैजान, आर्मेनिया और जॉर्जिया के नाम से जाना जाता है, सदियों से ससनीद ईरानी शासन के अधीन था और इससे पहले पार्थियन ईरानी शासन के अधीन था। मुस्लिम अरबों ने सासानिड्स और बीजान्टिन को हराया क्योंकि वे काकेशस क्षेत्र में चले गए थे। अरबों ने कोकेशियान अल्बानिया को ईसाई प्रतिरोध के बाद एक वासना राज्य बनाया, जिसके नेतृत्व में प्रिंस जावांशीर ने 667 में आत्मसमर्पण किया|

आर्किटेक्चर

अज़रबैजान देश में वास्तुकला आम तौर पर पूर्व और पश्चिम के तत्वों को जोड़ती है। बाकू के दीवार वाले शहर में श्रीनवंशह के मैडेन टॉवर और पैलेस जैसे कई प्राचीन वास्तुकला खजाने पुराने ईरानी वास्तुकला हैं, और अज़रबैजान के आधुनिक देश में जीवित रहते हैं। इस क्षेत्र में वास्तुकला की ईरानी जड़ों को दर्शाते हुए अन्य मध्ययुगीन वास्तुकला खजाने में बाकू में शिरवण शाह का महल, उत्तर-मध्य अज़रबैजान में शाकी शहर में शाकी खानों का महल, अप्सरॉन प्रायद्वीप पर सुरखनी मंदिर, एक संख्या है अरास नदी, और कई मकबरे फैलाने वाले पुलों का। 1 9वीं और 20 वीं शताब्दी की शुरुआत में, छोटे स्मारक वास्तुकला का निर्माण किया गया था, लेकिन बाकू और अन्य जगहों पर विशिष्ट निवास बनाए गए थे। हाल के वास्तुशिल्प स्मारकों में से, बाकू सबवे उनकी भव्य सजावट के लिए प्रसिद्ध हैं।

राष्ट्रीय जिमनास्टिक एरिना

9,000 लोगों के लिए डिज़ाइन किया गया राष्ट्रीय जिमनास्टिक एरिना, हेदर अलियव राजमार्ग पर कोरोग्लू मेट्रो स्टेशन के नजदीक स्थित है। प्रतिस्पर्धा की क्षमता और प्रकृति के आधार पर सीटों की संख्या 5,000 से 9,000 सीटों में बदल दी जा सकती है। एरेना में प्रत्येक चरण, प्रायोजक कमरे और भोजन कक्ष में प्रायोजकों की सेवा के लिए 2 चरण, वीआईपी श्रेणी है।

संगीत

अज़रबैजान के संगीत में विभिन्न शैलियों शामिल हैं जो ईरान, काकेशस और मध्य एशिया के संगीत से प्रभाव को दर्शाती हैं। अज़रबैजानी संगीत ईरानी संगीत और तुर्की के समान है|
सूर्यप्रसाद दीक्षित

डॉ सूर्यप्रसाद दीक्षित (जन्म ५ जुलाई १९३८) हिन्दी भाषा व साहित्य के विद्वान तथा लखनऊ विश्वविद्यालय के हिन्दी एवं आधुनिक भाषा के पूर्व विभागाध्यक्ष हैं। उनका जन्म उत्तर प्रदेश के रायबरेली जिले के बन्नावाँ में १९३८ में हुआ था।
वे लखनऊ, इलाहाबाद, सागर, बड़ौदा, उज्जैन, गोवा, कोचीन, वर्धा, दिल्ली विश्वविद्यालय में अतिथि प्रोफेसर रहे हैं।
शोध: (1) ‘छायावादी गद्य’ (पीएच.डी.), (2) ‘व्यावहारिक सौन्दर्यशास्त्रा’ (डी.लिट्.)
सम्पादन: ‘उत्कर्ष’, ‘उद्भव’, ‘अवधी’, ‘ज्ञानशिखा’, ‘शोध’, ‘कुलसन्देश’, ‘साहित्य भारती’, ‘संचारश्री, ‘चाणक्य’, ‘प्रभास’, ‘खोज’
स्नेहोपहार: ‘उत्तर प्रदेश हिन्दी संस्थान’ से ‘साहित्य भूषण’ सम्मान, 1998; ‘दीनदयाल उपाध्याय सम्मान’, उ.प्र., 2002; हिन्दी साहित्य सम्मेलन से ‘साहित्य वाचस्पति’ उपाधि 1999; इण्टरनेशनल सेण्टर, कैम्ब्रिज से ‘इण्टरनेशनल मैन ऑफ दी इयर’ 1998 से 2013; ‘अमेरिकन इंस्टीट्यूट’ से ‘डिसटिंगिस्ट परसनालिटी ऑफ दी वर्ड’ 1998 से 2013 ।
वैद्युत प्रवृत्ति

विद्युतचुम्बकत्व के सन्दर्भ में, किसी परवैद्युत पदार्थ की वैद्युत प्रवृत्ति (electric susceptibility / संकेत  ) एक विमारहित राशि है जो यह दर्शाती है कि किसी वाह्य वैद्युत क्षेत्र में रखने पर वह पदार्थ कितना अधिक ध्रुवित होगा। वैद्युत प्रवृत्ति जितनी अधिक होगी, वाह्य विद्युत क्षेत्र लगाने पर वह पदार्थ उतना अधिक ध्रुवित होगा तथा वह्य विद्युत क्षेत्र और उस पदार्थ के अन्दर के वैद्युत क्षेत्र का अन्तर उतना ही कम होगा। निर्वात की वैद्युत प्रवृत्ति शून्य (0) होती है।
परिणामवाद

परिणामवाद (Consequentialism) मानदण्डक नीतिशास्त्र के सिद्धांतों में वह विचारधाराएँ हैं जिनके अनुसार किसी क्रिया या व्यवहार की अच्छाई या बुराई का आंकलन अंततः इसी बुनियाद पर होता है कि उस क्रिया का परिणाम अच्छा था या बुरा। परिणामवादियों के अनुसार जिस काम के करने के नतीजे अच्छे हों, वहीं काम भला है। उदाहरण के लिए, अदालत में शपथ लेकर झूठ बोलना अपराध है, लेकिन परिणामवाद के अनुसार यदि ऐसा करने से किसी निर्दोष व्यक्ति की जान बचती है तो ऐसा ही करना चाहिये। परिणामवादियों के लिए लिखित नियमों व कानूनों का पालन करना अपने-आप में एक अच्छी या बुरी बात नहीं होती।
सूक्ष्मजैविक पारिस्थितिकी

सूक्ष्मजैविक पारिस्थितिकी सूक्ष्मजैविकी की एक शाखा है जिसमें सूक्ष्मजीवों के आपसी सबंधों एवं उनके वातावरण से सबंधों का अध्ययन किया जाता है। इसमें मुख्यतः जीवाणु, आर्किया एवं यूबैक्टरीया के साथ-साथ विषाणु का भी अध्ययन किया जाता है। सूक्ष्मजीव प्रायः सर्वत्र पाये जाते है ये पृथ्वी पर मिट्टी में, अम्लीय गर्म जल-धाराओं में, नाभिकीय पदार्थों में, जल में, भू-पपड़ी में, यहां तक की कार्बनिक पदार्थों में तथा पौधौं एवं जन्तुओं के शरीर के भीतर भी पाये जाते हैं
डेत्रॉइट न्यूज़

यह् एक प्रमुख दैनिक समाचार पत्र है।

प्रकाशन स्थल

यह दैनिक समाचार पत्र डेत्रॉइट से प्रकाशित होता है।
खगोलीय ठंडा धब्बा

खगोलीय ठंडा धब्बा आकाश में एक ऐसा बड़ा स्थान है जहाँ पर सूक्ष्मतरंगी विकिरण (माइक्रोवेव रेडियेशन) बहुत कम है। अंतरिक्ष में हर दिशा में देखने पर ब्रह्माण्ड के धमाकेदार जन्म के समय में पैदा हुआ विकिरण हर जगह देखा जा सकता है और इसकी वजह से हर जगह औसतन 2.7 कैल्विन का तापमान रहता है जो आम तौर पर इस औसत से 18 माइक्रोकैल्विन (यानि 0.000018 कैल्विन) ही कम-ज़्यादा होता है। खगोलीय ठन्डे धब्बे में तापमान इस औसत से 70 माइक्रोकैल्विन कम है। वैज्ञानिकों को इसका ठीक कारण अभी ज्ञात नहीं है। इस धब्बे को अंग्रेज़ी में "सी ऍम बी कोल्ड स्पोट" (CMB cold spot) और "डब्ल्यू मैप कोल्ड स्पोट" (WMAP cold spot) भी कहा जाता है। "डब्ल्यू मैप" विल्किनसन सूक्ष्मतरंग शोधयान के अंग्रेज़ी नाम पर डाला गया है।
इस धब्बे का आकार बहुत बड़ा है और 50 करोड़ से 1 अरब प्रकाश वर्ष का व्यास (डायामीटर) रखता है। यह आकाश में स्रोतास्विनी तारामंडल के क्षेत्र में नज़र आता है जिसका अंग्रेज़ी नाम "इरिडनस तारामंडल" है। कुछ वैज्ञानिक समझते हैं के इस क्षेत्र में ठण्ड इसलिए है क्योंकि यह एक महारिक्ति है (यानि एक ख़ाली जगह)। इसलिए कभी-कभी इस धब्बे को "इरिडनस महारिक्ति" (इरिडनस सुपरवोइड) भी कहा जाता है।

दूसरे ब्रह्माण्ड से क्वांटम उलझाव?

खगोलीय ठंडा धब्बे की उपस्तिथि ब्रह्माण्ड की सृष्टि की वर्तमान वैज्ञानिक धारणाओं के लिए एक चुनौती है। वैज्ञानिकों ने यहाँ तक कहा है के शायद यह हमारे ब्रह्माण्ड और एक अन्य अज्ञात/अदृश्य ब्रह्माण्ड के दरमयान क्वांटम उलझाव का नतीजा है।
हेपाटाइटिस ई वाइरस

हेपाटाइटिस ई वाइरस एक विषाणु है।
सतीश आचार्य

कार्टूनिस्ट सतीश आचार्य का जन्म कर्नाटक में उडुपी के निकट कुन्दपुर में हुआ। मेंगलोर विश्वविद्यालय से फाइनेंस में एमबीए सतीश वर्तमान में मिड-डे मुंबई में २००३ से ग्राफिक एडिटर के रूप में कार्यरत हैं। बतौर कार्टूनिस्ट सतीश १९९४ से विभिन्न पत्र पत्रिकाओं और वेबसाइट्स के लिए काम करते आ रहे हैं जिनमें जैम, मिड-डे, हंगामा.कॉम, डी आई पब्लिकेशन और कन्नड़ दैनिक कर्नाटक माला प्रमुख हैं।
कदिरी

व्युत्पत्ति विज्ञान

कदिरी नाम संस्कृत शब्द, खड़री का एक वैकल्पिक नाम है, जिसका अर्थ है कैनरी लकड़ी या भारतीय शहतूत ( मोरिंडा साइट्रिफोलिया )। शहर ने नीचे वर्णित श्री नरसिम्हा स्वामी की प्रसिद्ध किंवदंती से इसका नाम लिया है, जहां भगवान अपने भक्त प्रहलादा को बचाने के लिए खादरी पेड़ से उभरते हैं । श्रीकृष्ण देवाराय ने भगवान नरसिम्हा के लिए मंदिर बनाने में एक प्रयास किया, जिसे अब पूरे देश से लोग इस मंदिर का दर्शन करते हैं।

भूगोल

कदिरी 10'ई 14.12 डिग्री उत्तर 78.17 डिग्री पूर्व है ।  इसकी औसत ऊंचाई 504 मीटर (1653 फीट) है।

जनसांख्यिकी

2001 की जनगणना के अनुसार,  कदिरी की आबादी 76,261 थी। पुरुषों में 50% आबादी और 50% महिलाएं हैं। कदिरी की औसत साक्षरता दर 57% है, जो राष्ट्रीय औसत 59.5% से कम है: पुरुष साक्षरता 67% है, और महिला साक्षरता 46% है। कदीरी में, 12% आबादी 6 साल से कम आयु के है। आंध्र प्रदेश के कुछ कस्बों में से एक कदीरी हिंदुपुर के बाद शहर के 55% की बड़ी मुसलमान आबादी है। अनंतपुर जिले में हिंदुपुर की सबसे बड़ी मुस्लिम आबादी है।

नागरिक प्रशासन

कदिरी नगर पालिका शहर का शहरी स्थानीय निकाय है, जिसे 28 अगस्त 1964 को गठित किया गया था।  इसमें 25.88 किमी 2 (9.99 वर्ग मील) का एक क्षेत्राधिकार क्षेत्र है और इसे 36 वार्डों के साथ दूसरी श्रेणी की नगर पालिका के रूप में वर्गीकृत किया गया है।

अर्थव्यवस्था

एपीआईसीआई के तहत 49.29 एकड़ (19.95 हेक्टेयर) में एक औद्योगिक संपत्ति की स्थापना की गई थी।

परिवहन

100 वर्षीय मीटर गेज लाइन ब्रॉड गेज में परिवर्तित होने के बाद धर्मवरम  - पाकला शाखा रेखा पर स्थित कदिरी रेलवे स्टेशन और मुख्य लाइन में आया। इसमें गुंतकल और तिरुपति के बीच चल रही दैनिक यात्री गाड़ियों सहित कई ट्रेनें हैं। एक दैनिक ट्रेन आंध्र प्रदेश की संयुक्त राजधानी हैदराबाद (2014 से 2024 तक) - तेलंगंगाना (स्थायी) और तिरुपति से जोड़ने वाली कदिरी के माध्यम से चलती है। इसमें हैदराबाद और मदुरै, तमिलनाडु के बीच एक साप्ताहिक ट्रेन भी चल रही है।
कदिरी राष्ट्रीय राजमार्ग 205, अनंतपुर - चेन्नई रोड पर है और आरटीसी बसों और निजी ट्रैवल एजेंसियों द्वारा चेन्नई, बेंगलुरु, विजयवाड़ा और हैदराबाद के लिए कई बसें हैं।
जीविका कृषि

जीविका कृषि, कृषि करने का एक प्रमुख प्रकार हैं। कृषि के इस प्रकार में खाद्यान्न के उत्पादन में कृषक अपने एवं अपने ऊपर निर्भर परिवार भरण-पोषण के लिए करते है, तथा उपभोग के बाद इतना भी अनाज नहीं बचा पाते है, की बैच स्केच इस प्रकार की कृषि को "जीविका कृषि" कहा जाया है.
अजय सिंह यादव

प्रारंभिक जीवन

 अजय सिंह यादव का जन्म २ नवंबर १९५८ को हरियाणा के रेवाड़ी जिले के सहारनवास गांव में हुआ था। उनके पिता राव अभय सिंह थे, जो हरियाणा में विधान सभा के सदस्य भी रहे थे। उन्होंने जयपुर, चंडीगढ़, नई दिल्ली और रेवाड़ी सहित विभिन्न स्थानों पर पढाई की और  बीएससी और एलएलबी की डिग्री प्राप्त की। सिंह जून १९८० को भारतीय सेना में द्वितीय  लेफ्टिनेंट बने, और सात साल बाद २६ जून १९८७ को कप्तान के रूप में इस्तीफा दे दिया। अपनी सैन्य सेवा के बाद, सिंह ने रेवाड़ी जिले में राजनीति आरम्भ की।

कानूनी मुद्दे 

यादव और उसकी बहन, न्यायमूर्ति निर्मल यादव की पंजाब और हरियाणा उच्च न्यायालय में थे आरोपी को प्रभावित करने के एक भूमि सौदे में सोलन, हिमाचल प्रदेश द्वारा 2008 में डालने पर अनुचित दबाव पंचकुला तहसीलदार सतीश कुमार के लिए जारी निवास प्रमाण पत्र के बिना उचित दस्तावेजों. आधिकारिक पूछताछ समर्थित दावों के अनौचित्य, जो यादव से इनकार किया है। यादव और उनकी बहन, पंजाब और हरियाणा उच्च न्यायालय की न्यायमूर्ति निर्मल यादव, पर २००८ में हिमाचल प्रदेश के सोलन में पंचकुला तहसीलदार सतीश कुमार पर उचित दस्तावेजों के बिना निवास प्रमाण पत्र जारी कर के जमीन सौदे को प्रभावित करने के आरोप लगाए गए थे। आधिकारिक पूछताछ में अनैतिकता के दावों का समर्थन किया गया, जिसे यादव ने इनकार किया।
संस्कृति मंत्रालय (भारत)

संस्कृति मंत्रालय भारत सरकार का मंत्रालय है, जिस पर कला संरक्षण और संस्कृति को बढ़ावा देने का दायित्व है।
प्रहलाद सिंह पटेल संस्कृति मंत्रालय के वर्तमान मंत्री हैं।